Պատմության և իրավագիտության ֆակուլտետում այսօր ընտրեցին իրենց ֆակուլտետի լավագույն ուսանողին։ Ընտրությանը ներկա էր «Լավագույն ուսանող» մրցույթի հանձնաժողովը՝ նախագահ Պարույր Գալստյանի գլխավորությամբ։ Ներկայացվեցին 5 մասնակիցների տվյալները, նրանց ներկայացրած փաստաթղթերը, խոսքի իրավունք տրվեց ներկա գտնվող մասնակիցներին, այնուհետև ֆակուլտետի պատվիրակներն ընտրեցին իրենց լավագույն ուսանողին։ Ընտրությունն անցավ ջերմ ու ընկերական մթնոլորտում։ Քվեարկության արդյունքում ձայների մեծամասնությամբ ֆակուլտետի 2018 թվականի լավագույն ուսանող ճանաչվեց պատմության բաժնի բակալավրիատ 3-րդ կուրսի ուսանողուհի Անժելա Ամբրոյանը: Ուսանողական խորհուրդը շնորհավորում է Անժելային՝ մաղթելով նորանոր նվաճումներ ու կարևորագույն ձեռքբերումներ։